stanford-oval/wikipedia huggingface dataset:
Kiinanlivertäjä
Levinneisyys

Kiinanlivertäjää tavataan Intiassa, Himalajan alueella, Kiinassa ja Kaakkois-Aasian pohjoisosissa. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi. Kiinanlivertäjän elinympäristöä ovat kosteat ainavihannat metsät. Lintu liikkuu yksi tai pareittain ja joskus sekaparvissa.
Keski-Outinen

| Keski-Outinen |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°21′33″N, 26°43′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Pohjois-Outiseen 
Järvinumero:  14.376.1.003
Mittaustietoja
Pinnankorkeus:  138,6 m  
Pituus:  390 m  
Leveys:  190 m  
Rantaviiva:  1,023 km  
Pinta-ala:  2,574 ha  
Saaria:  ei saaria 
 fiKeski-Outinen 
Keski-Outinen  on Keski-Suomessa Hankasalmella Kivisenkylän lähellä sijaitseva lampi.
Maantietoa

Lammen pinta-ala on 2,6 hehtaaria, se on 400 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Vanajajärven valuma-alueeseen (14.376) se kuuluu. Lammen vedenpinnan korkeus on 138,6 metriä mpy.
Kansikkaanlampi

| Kansikkaanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′11″N, 26°43′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Majajokeen 
Järvinumero:  14.913.1.035
Mittaustietoja
Pinnankorkeus:  81,6 m  
Pituus:  190 m  
Leveys:  110 m  
Rantaviiva:  0,493 km  
Pinta-ala:  1,51 ha  
Saaria:  ei saaria 
 fiKansikkaanlampi 
Kansikkaanlampi  on Etelä-Savossa Mäntyharjulla  Jäniskylän lähellä sijaitseva lampi.
Maantietoa

Lampi on 190 metriä pitkä, 110 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 81,6 metriä mpy.
Kevin Duhaney

| Kevin Duhaney> Henkilötiedot |
| --- | --- |
Syntynyt: 2. kesäkuuta 1984 (ikä 40)  Whitby, Ontario
Ammatti:  rap-artisti näyttelijä
Näyttelijä
Aktiivisena:  1995–
Merkittävät roolit:  Ethan James (Power Rangers Dino Thunder)
Aiheesta muualla
IMDb 
Kevin Duhaney (s. 2. kesäkuuta 1984 Whitby, Ontario) on kanadalainen näyttelijä ja rap-artisti, joka tunnetaan kenties parhaiten roolistaan Ethan Jamesina, Sinisenä Rangerina televisiosarjassa Power Rangers Dino Thunder.
Näyttelijänä

Duhaney on näytellyt televisiossa 1990-luvulta lähtien useimmiten  independent-elokuvissa, kuten In His Father's Shoes, Sekopäät, Omantunnon kautta, Juuret Deltan sydämessä, Ihmeidentekijä ja The Animal: Prison Block II. Hän vieraili myös vuonna 2005 Ethan Jamesin roolissa Power Rangers: SPD:ssä.
Kari Alenius

Kari Petteri Alenius (s. 28. lokakuuta 1966 Rovaniemi) on Oulun yliopiston historian professori, joka on perehtynyt erityisesti Baltian historiaan ja etnisten suhteiden ja vähemmistöjen historiaan. Myös mielikuvat ja niiden merkitys ihmisyhteisöjen välisissä suhteissa sekä psykologisen sodankäynnin historia ovat hänen tutkimuksensa kohteina. Hänen professuurinsa tehtäväala on kulttuurinen ja kansainvälinen vuorovaikutus.
Alenius kirjoitti ylioppilaaksi Rovaniemen Ounasvaaran lukiosta 1985, valmistui filosofian kandidaatiksi 1991, filosofian lisensiaatiksi 1993 ja väitteli filosofian tohtoriksi 1996 Oulun yliopistossa. Lisäksi hän opiskeli Tarton yliopistossa 1990. Alenius on työskennellyt Oulun yliopiston historian laitoksen palveluksessa amanuenssina 1992 ja 1995–1997, tutkijana 1993–1995, dosenttina vuodesta 1997, yliassistenttina 1998–2014, määräaikaisena professorina 2001–2002 ja professorina vuodesta 2014 alkaen. Hän toimii samalla Oulun yliopiston historia-, kulttuuri- ja viestintätieteiden tutkimusyksikön johtajana. Päätyönsä ohessa hän on toiminut Pohjois-Suomen historiallisen yhdistyksen sihteerinä vuosina 1995–2015. Suomen historiallisen seuran tutkijajäseneksi hänet valittiin 1995.
Tuotanto

Ahkeruus, edistys, ylimielisyys: virolaisten Suomi-kuva kansallisen heräämisen ajasta tsaarinvallan päättymiseen (n. 1850–1917), Pohjois-Suomen historiallinen yhdistys, 1996 (väitöskirja Oulun yliopistoon)
Iin Röyttä: laivoja ja ihmisiä, Metsähallitus, 1996 (yhdessä Joni Skiftesvikin kanssa)
Kulttuurien kosketus, törmäys ja yhteys, Historian ja yhteiskuntaopin opettajien liitto, 1997 (yhdessä muiden kanssa)
Virallista politiikkaa – epävirallista kanssakäymistä: Suomen ja Viron suhteiden käännekohtia 1860–1991, Atena, 1997 (yhdessä muiden kanssa)
Koiteli keskellä kohisevaa virtaa, Metsähallitus: Kiimingin kunta, 1999 (yhdessä Mikko Alatalon kanssa)
Viron, Latvian ja Liettuan historia, Atena, 2000
Pohjois-Suomen puolesta: päätoimittaja Teuvo Mällisen juhlakirja, Pohjoinen, 2000 (yhdessä muiden kanssa)
Looking at the other: historical study of images in theory and practise, Oulun yliopisto, 2002 (yhdessä muiden kanssa)
Ajan ihanteiden ja historian rasitteiden ristipaineissa: Viron etniset suhteet vuosina 1918–1925, Pohjois-Suomen historiallinen yhdistys, 2003
Vieraat sotilaat: seminaari Oulun yliopistossa 5.2.–6.2.2004, (toimittanut yhdessä muiden kanssa)
Johtaja ja kansa, Pohjois-Suomen historiallinen yhdistys, 2006 (toimittanut yhdessä Olavi K. Fältin kanssa)
Itämeren itälaidalla: näkökulmia identiteetin ja yhteistyön historiaan, Pohjois-Suomen historiallinen yhdistys, 2006 (toimittanut yhdessä muiden kanssa)
Mielikuvien maanosat: Olavi K. Fältin juhlakirja, Redactores, 2006 (toimittanut yhdessä muiden kanssa)
Nykytulkintojen Karjala, Jyväskylän yliopisto, 2007 (yhdessä muiden kanssa)
Ystävyyden monet kasvot, Pohjois-Suomen historiallinen yhdistys, 2009 (toimittanut yhdessä muiden kanssa)
Sotainvalidien veljesliiton Oulun osasto ry 1940–2010, Sotainvalidien Veljesliiton Oulun osasto, 2010
Talvisota kokemuksena, Pohjois-Suomen historiallinen yhdistys, 2011 (toimittanut yhdessä Olavi K. Fältin kanssa)
Compromise solutions through careful consideration: the development of legal status of national minorities in Germany, 1918–1919, Pohjois-Suomen historiallinen yhdistys, 2011
Vieraan rajalla, Pohjois-Suomen historiallinen yhdistys, 2012 (toimittanut yhdessä Olavi K. Fältin kanssa)
Itämeren itälaidalla III: vallankäyttö Suomen ja Baltian historiassa, Pohjois-Suomen historiallinen yhdistys, 2012
Unselfishly for peace and justice – and against evil: the rhetoric of the great powers in the UN Security Council, 1946–1956, Pohjois-Suomen historiallinen yhdistys, 2014
Keskus ja periferia muuttuvassa maailmassa, Pohjois-Suomen historiallinen yhdistys, 2014 (toimittanut yhdessä Olavi K. Fältin kanssa)
Transcultural encounters, Pohjois-Suomen historiallinen yhdistys, 2015 (toimittanut yhdessä Veli-Pekka Lehtolan kanssa)
The Barents and the Baltic Sea Region. Contacts, Influences and Social Change, Pohjois-Suomen historiallinen yhdistys, 2016 (toimittanut yhdessä Matti Enbusken kanssa)
Kehdosta hautaan

| Kehdosta hautaan> Cradle 2 the Grave |
| --- | --- |

Ohjaaja:  Andrzej Bartkowiak
Käsikirjoittaja:  John O'Brien Channing Gibson
Tuottaja:  Joel Silver
Säveltäjä:  Damon Blackman John Frizzell
Kuvaaja:  Daryn Okada
Leikkaaja:  Derek Brechin
Pääosat:  Jet Li DMX
Valmistustiedot
Valmistusmaa:   Yhdysvallat
Tuotantoyhtiö:  Silver Pictures
Levittäjä:  InterCom Netflix Fandango at Home (käännä suomeksi)
Ensi-ilta:   28. helmikuuta 2003    2003 (DVD ensi-ilta)
Kesto:  101 min
Alkuperäiskieli:  englanti, kiina
Budjetti:  25 000 000 dollaria
Tuotto:  56 489 558 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kehdosta hautaan (engl. Cradle 2 the Grave) on vuonna 2003 ensi-iltansa saanut yhdysvaltalainen toimintarikoselokuva. Elokuvan on ohjannut Andrzej Bartkowiak ja käsikirjoittanut John O'Brien yhdessä Channing Gibsonin kanssa. Pääosissa näyttelivät Jet Li ja DMX.
Juoni

Tony Fait on mestarivaras, joka onnistuu jenginsä kanssa tekemään tuottoisan ryöstöretken varastettuaan kasan arvokkaita mustia timantteja. Kaikki muuttuu kuitenkin päälaelleen, kun rikolliseksi siirtynyt entinen etsivä Ling sieppaa Faitin tyttären Vanessan. Ling vaatii lunnaaksi mustia timantteja, mutta joku on jo varastanut ne. Fait lähtee pelastamaan tytärtään Archien ja jenginsä avulla. He saavat kuitenkin yllätysapua, kun Taiwanin hallituksen agentti Su on tullut kostamaan entiselleen parilleen Lingille.
Rooleissa

| 0 | 1 | 2 |
| --- | --- | --- |
|  Jet Li  | … |  Su   |
|  DMX  | … |  Anthony "Tony" Fait   |
|  Anthony Anderson  | … |  Tommy   |
|  Kelly Hu  | … |  Sona   |
|  Tom Arnold  | … |  Archie   |
|  Mark Dacascos  | … |  Yao Ling   |
|  Gabrielle Union  | … |  Daria   |
|  Michael Jace  | … |  Odion   |
|  Drag-On  | … |  Miles   |
|  Paige Hurd  | … |  Vanessa   |
|  Paolo Seganti  | … |  Christophe   |
|  Richard Trapp  | … |  Douglas   |
|  Hector Echavarria  | … |  Ultimate ottelija   |
|  Tito Ortiz  | … |  Ultimate ottelija   |
Aiheesta muualla

Leffatykin arvostelu
Kevin Davies

| 0 | 1 | 2 |
| --- | --- | --- |

Henkilötiedot
Koko nimi: Kevin Cyril Davies
Syntymäaika: 26. maaliskuuta 1977 (ikä 47)
Syntymäpaikka: Sheffield, Englanti
Pelipaikka: hyökkääjä
Seura
Seura: Bolton Wanderers FC
Pelinumero: 14
Seurat
| Vuodet | Seura | O (M) |
| 1993–1997 1997–1998 1998–1999 1999–2003 2002 2003– | Chesterfield Southampton Blackburn Rovers Southampton Millwall (laina) Bolton Wanderers | 129 (22) 025 (9) 023 (1) 082 (10) 009 (3) 254 (55) |
Maajoukkue
| 2010 | Englanti | 1 (0) |
 Seurajoukkueuran tilastot kattavat vain kansalliset sarjat, päivitetty 13. lokakuuta 2010.  Maajoukkueuran tilastot päivitetty 13. lokakuuta 2010.
Kevin Cyril Davies (s. 26. maaliskuuta 1977 Sheffield) on englantilainen jalkapalloilija. Hän on pelipaikaltaan hyökkääjä. Davies edustaa Valioliigassa pelaava Bolton Wanderersia.
Ura

Daviesin ammattilaisura alkoi 3. divisioonan Chesterfieldissä. Hänen hyvät peliesitykset kaudella 1996–1997 johtivat siirtymiseen Southamptoniin 750 000 punnan siirtosummalla. Davies pelasi Southamptonissa vakuuttavasti ja kesällä 1998 Blackburn Rovers osti hänet 7,5 miljoonalla punnalla. Hän pelasi kuitenkin heikosti ja teki vain yhden maalin kaudella 1998–1999, minkä jälkeen hän palasi takaisin Southamptoniin. Davies ei paluunsa jälkeen onnistunut myöskään Southamptonissa ja seura vapautti hänet sopimuksesta kauden 2002–2003 päätteeksi.
Kesällä 2003 Davies teki sopimuksen Bolton Wanderersin kanssa. Hänen uransa kääntyi nousuun ja parhaimmillaan Bolton ylsi Valioliigassa kuudenteen sijaan kauden 2004–2005. Davies on siirtonsa jälkeen ollut avauskokoonpanon pelaaja ja nykyään hän on myös Boltonin kapteeni.
Davies valittiin Englannin maajoukkueeseen 33-vuotiaana 12. lokakuuta 2010 pelattuun maaotteluun Montenegroa vastaan. Hän tuli ottelussa kentälle vaihdosta ja samalla hänestä tuli vanhin Englannin maajoukkueessa debytoinut pelaaja 60 vuoteen.
Keski-Palokan työväentalo

| Keski-Palokan työväentalo |
| --- | --- |
Osoite:  40220 Keski-Palokka
Sijainti:  Jyväskylä
Valmistumisvuosi:  1948
Tuhoutui:  2014
Rakennuttaja:  Keski-Palokan Työväenyhdistys ry
Omistaja:  Palokan Sosialidemokraatit ry
Runkorakenne:  lauta
Kerrosluku:  1
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Keski-Palokan työväentalo sijaitsee Jyväskylässä Keski-Palokan kylässä. Talo edustaa 1950-luvun  työväentalorakentamista  ja se on rakennushistoriallisesti, historiallisesti ja maisemallisesti arvokas.
Rakennusta nimitettiin Palokan Hiihtomajaksi. Se oli aikanaan urheilijoiden talvisten hiihtomatkojen kohteena. Palokan Hiihtomaja tuhoutui tulipalossa vuonna 2014.
Historia

Taloa ei alun perin rakennettu työväentaloksi, vaan se oli maamiesseurantalo. Työväenyhdistys osti vuonna 1964 talon maamiesseuralta, Palokan Urheilijoilta, Jyväskylän seudun maalaisliiton paikallisosastolta ja Maalaisliiton Palokan naisosastolta.
Keski-Palokan työväenyhdistyksellä oli ennen sotia toimitila, mutta iltamia pidettiin myös maamiesseurantalolla jo ennen omaksi ostamista. Työväenyhdistyksellä on myös Rientola-niminen tanssilava. Tanssilava on rakennettu vuonna 1951. Tanssilava on kahdeksankulmainen lautarakenteinen katettu lava. Se on rakennettu talkoilla posti- ja lennätinhallitukselta vuokratulle tontille, jonka lavan rakentamisen aikoihin omisti metsähallitus. Lavan yhteyteen on vuonna 1976 rakennettu betonipohjalle pub. Aikaisemmin lavan yhteydessä oli myös lautarakenteinen parakki, jossa oli huoneen ja keittiön asunto ja kokoushuone. Huonetta käytti myös Urheiluseura Pyry voimisteluharjoituksiin.
Rakennus

Talo oli piirretty vuonna 1947. Se oli rankorakenteinen, ja ulkovuoraus lautaa. Sisäseinät olivat lastulevyä ja sisäkatto paneelia. Katteena on ollut tiili, joka vaihdettiin vuonna 1970 peltiin. Ikkunoita ja kuisteja muutettiin vuonna 1972. Lämmitys toimi vuonna 1972 hankitulla kuumailmapuhaltimella. Vesijohto ja viemäri asennettiin vuonna 1972.
Talossa oli juhlasali, ravintola, keittiö, eteinen sekä kahden huoneen asunto.
Vuonna 1972 tehdyssä remontissa taloon saatiin myös sisä-wc:t. Alueelle on vuonna 1974 hankittu valmiina saunan ja takkahuoneen käsittävä rakennus. Vuonna 1977 taloon tehtiin laajennusosa.
Toimintaa työväentalolla

Talossa järjestettiin kokouksia, nuorisotoimintaa, tansseja, bingoa ja juhlia.
Kiharusi

Kiharusi ry on Suomalainen kansalaisjärjestö, joka tekee työtä lisätäkseen tietoa aivoverenkiertohäiriöstä ja sairastumista ennaltaehkäisevää kansanterveystyötä.
Kiharusi keskittyy valistustyöhön Suomessa ja itäisessä Afrikassa etenkin swahilin kielialueella. Kiharusi merkitsee swahiliksi aivohalvausta. Kielen sadalle miljoonalle puhujalle on julkaistu vain vähän tietoa aiheesta.
Järjestön tarkoituksena on edistää terveystietoutta, hyvinvointia ja eri sairauksista kuntoutusta. Lisäksi tavoitteena on edistää Suomen ja köyhimpien maiden yhteistyötä tarttumattomien sairauksien ennaltaehkäisyssä ja oiretunnistuksessa sekä lisätä vertaistukea ja myötätuntoa eri maiden kansalaisten välillä. Kiharusi on julkaissut tietoa myös videoiden sekä mobiilipelin muodossa.
Kiharusin puheenjohtajana toimii Tapani Tyynelä. Järjestön perustajia ovat Tyynelän lisäksi Leila Österbackin ja Amina Kupila. Järjestö on rekisteröity 8.8.2018.
Aiheesta muualla

kiharusi.info Kiharusin verkkosivut
Keltamatara

| Keltamatara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Matarat Galium
Laji::  verum
Kaksiosainen nimi
 Galium verum  L. 
Katso myös
   Keltamatara Wikispeciesissä   Keltamatara Commonsissa 
Infobox OKNimi-testi OK: 
Keltamatara (Galium verum) on monivuotinen, Euraasiassa laajalle levinnyt matarakasvi.
Keltamatara risteytyy helposti paimenmataran (Galium album) kanssa. Lajien risteymä piennarmatara (Galium × pomeranicum) on esimerkiksi Suomessa monin paikoin jo keltamataraa yleisempi. Risteytyminen onkin harvinaistanut merkittävästi keltamataran kantaa. Suomessa keltamatara luokitellaankin vaarantuneeksi (VU) lajiksi.
Ulkonäkö ja koko

Keltamatara kasvaa 20–60 cm korkeaksi. Kasvin vankka varsi on pysty, hienokarvainen, liereä ja vain tyviosastaan nelisärmäinen. Neulasmaiset, alta valkokarvaiset lehdet muodostavat tavallisesti 8-lehtisiä kiehkuroita. Kukinto on laaja, tiheäkukkainen viuhko. Keltaiset kukat tuoksuvat voimakkaasti. Keltamatara kukkii heinä–syyskuussa.
Levinneisyys

Keltamataran levinneisyysalue on varsin laaja. Sitä tavataan lähes koko Euroopassa, ja levinneisyysalue ulottuu Lähi-idän ja Siperian kautta Pohjois-Aasiaan aina Japaniin saakka. Ihmisen mukana laji on levinnyt myös Pohjois-Amerikkaan. Suomessa keltamataraa tavataan harvinaisena Etelä-Lappia myöten, mutta tavallinen laji on linjan Kristiinankaupunki–Lappeenranta eteläpuolella.
Elinympäristö

Keltamatara viihtyy kuivilla, aurinkoisilla paikoilla, kuten kedoilla, kallioilla, tienvarsilla sekä ulkosaariston nummilla ja katajikoissa.
Käyttö

Keltamatara on vanha rohdoskasvi. Sitä on käytetty muun muassa ihotautien ja kouristusten hoitoon sekä munuaisvaivoihin. Sitä on käytetty myös maidon juoksuttamiseen juustonvalmistuksessa. Keltamatara on myös perinteinen värikasvi, jonka juurista saadaan punaista ja kukista keltaista väriä.
Kansanperinne

Monissa maissa, myös Suomessa, keltamataraa on nimitetty Neitsyt Marian sänkyheinäksi, koska vanhan pyhimystarun mukaan Maria nukkui keltamataran oljilla. Esimerkiksi lajin englanninkielinen nimi Lady's Bedstraw viittaa tähän taruun. Toisen tarinan mukaan Jeesuksen seimeen laitettiin pehmusteeksi mataroita, sillä aasit olisivat syöneet muut kasvit. Suomessa keltamatara on tunnettu myös nimellä ruumiinheinä, koska mataroita laitettiin arkkuun vainajan alle.
Aiheesta muualla

Kasviatlas 2022: Keltamataran levinneisyys Suomessa.
Pinkka, Lajintuntemuksen oppimisympäristö: Keltamatara (Galium verum)
LuontoPortti: Keltamatara (Galium verum)
Yrttitarha
ITIS: Galium verum (englanniksi)
United States Department of Agriculture (USDA): Galium verum (englanniksi)
Keltamataran lehtiä.
Kolli (yksikkö)

Kolli on tarkemmin määrittelemätön matka- tai rahtitavaran kuljetusyksikkö. Pakkaustavan mukaan kolliksi luetaan esimerkiksi pahvilaatikko, matkalaukku, paali, häkki, paketti ja säkki. Jos lähetys koostuu useista kolleista, jokainen kolli on varustettava niin sanotulla kolliosoitelapulla. Lapussa mainitaan muun muassa lähetyksen toimitusosoite, SSCC-koodi, kollin järjestysnumero ja paino sekä lähetyksen kokonaiskollimäärä ja kollien yhteispaino.
Kollimaattori

Kollimaattori (latinan sanasta collimare, "tähdätä viivaan") on eräissä optisissa laitteissa käytettävä korjauslaite tai -järjestelmä.
Tykistön terminologiassa kollimaattori on kenttätykkien suuntaukseen käytettävä optinen laite, joka asetetaan paikoilleen tykin perussuuntaan asettamisen jälkeen. Tässä yhteydessä kollimaattori on eräänlainen yleensä kolmijalalla seisova kaukoputki, jonka linssistössä on  asetusmerkkejä. Kun kollimaattorin ja kiertokaukoputken asetusmerkit ovat kiertokaukoputkesta tähystettynä päällekkäin, kenttätykin putki on suunnattu sivusuunnassa haluttuun suuntaan.
ANOM

ANOM (tyyliteltynä AN0M tai ΛNØM) oli Australian liittovaltion poliisin AFP:n:n ja Yhdysvaltain liittovaltion poliisin FBI:n yhteisessä peiteoperaatiossa (operaatio kulki nimellä Operation Trojan Shield, Operation Ironside tai OTF Greenlight) vuonna 2018 kehitetty sovellus, jolla seurattiin rikollisjärjestöjen välistä viestinvaihtoa. FBI:n lisäksi salaista operaatiota johtivat Yhdysvaltain huumausaineiden vastainen lainvalvontavirasto DEA sekä Alankomaiden ja Ruotsin poliisit. Lisäksi operaatiossa oli mukana Euroopan unionin poliisiyhteistyövirasto Europol ja 16 maata, joiden joukossa myös Suomi. Operaatiossa FBI pääsi käsiksi eri maissa toimivien rikollisten salattuun viestinvaihtoon ja luovutti tietoa tästä viestinnästä yhteistyömaiden viranomaisille.
Salatun viestintäalustan toiminta-aikana lokakuusta 2019 ja kesäkuuhun 2021 sillä oli noin 12 000 käyttäjää yli sadassa maassa. FBI keräsi ja käsitteli kaikkiaan 27 miljoonaa alustalla ollutta viestiä. Tarkkailussa oli yli 300 rikollisjärjestöä, ja rikollisten käytössä oli noin 12 000 puhelinta, jotka oli salattu. Operaatioon osallistui 33 maata ja 9 000 poliisia ympäri maailman. Operaatiossa pidätettiin 800 ihmistä 16 maassa. Pidätykset ovat liittyneet muun muassa kansainväliseen huumekauppaan ja rahanpesuun. Operaatiossa takavarikoitiin useita tonneja huumeita ja 148 miljoonan dollarin arvosta käteistä rahaa ja kryptovaluuttaa sekä aseita. FBI:n mukaan operaatiossa onnistuttiin pelastamaan noin sata ihmishenkeä. Kyseessä on yksi kautta aikojen suurimmista salattuihin tietoverkkoihin soluttautumisista.
Sovellus

AFP ja FBI olivat aiemmin tehneet lopun salatusta Phantom Secure -viestintäalustasta, ja tästä seurannut tyhjiö piti täyttää. FBI:llä oli tässä vaiheessa pääsy uuteen AN0M-sovellukseen, jota se alkoi pyörittää rikollisen alamaailman tietämättä. AFP rakensi keinon, jolla AN0Min salauksen sai auki ja päästiin lukemaan salattua viestittelyä reaaliajassa. AN0M-sovellusta asennettiin Android-puhelimiin, joista oli poistettu kaikki muu toiminnallisuus. Pimeiltä markkinoilta ostetuilla puhelimilla ei voinut edes soittaa eikä lähettää sähköposteja. Niillä pystyi ainoastaan lähettämään viestejä toiseen puhelimeen, jossa oli sama AN0M-sovellus. Saadakseen laitteen rikollisten piti tuntea toinen rikollinen. Sovelluksen käytöstä piti maksaa kuukausimaksu.
Kegallen piirikunta

Kegallen piirikunta (sinhaliksi කෑගල්ල දිස්ත්‍රික්කය, Kǣgalla distrikkaya, tamiliksi கேகாலை மாவட்டம், Kēkālai māvaṭṭam) on yksi Sri Lankan 25 piirikunnasta. Se kuuluu Sabaragamuwan provinssiin. Piirikunta rajautuu pohjoisesta Kurunegalan piirikuntaan, idästä Kandyn ja Nuwara Eliyan piirikuntiin, lännestä Gampahan ja Colombon piirikuntiin ja etelästä Ratnapuran piirikuntaan.
Kolles & Heinz Union

Kolles & Heinz Union oli saksalainen pikkuformulatalli. Tallin perustivat Colin Kolles ja Werner Heinz. Talli kilpaili Formula 3 Euroseries-sarjassa vuonna 2009. Tallin historia jäi kuitenkin lyhyeksi tallin lopetettua toimintansa vuonna 2010.
Kehinde Wiley

Kehinde Wiley vuonna 2015.
Kehinde Wiley on yhdysvaltalainen taiteilija, joka tunnetaan afrikkalais-amerikkalaisista hahmoista tekemistään maalauksista.
Wiley on tunnettu historiallisten taideteosten uudelleenversioinneista; päähahmona ovat mustat.
Myös teosten nimet ovat samat kuin vanhoilla, esimerkiksi Napoleon Leading the Army Over the Alps (alkuperäinen Jacques-Louis David, 1803) tai Equestrian Portrait of King Philip II (Michael Jackson) perustuen Rubensin maalaukseen. Wileyn hahmot ovat usein värikkäällä taustalla, joka perustuu jokin kulttuurinselvennä tekstiileihin ja sisältävät usein värikkäitä floraalejaselvennä.
Kohua on herättänyt Wileyn maalaus Judith Beheading Holofernes (alkuperäisteos Caravaggion), jossa raamatullisen tarinan juutalaisnainen tappamassa assyrilaista kenraalia on korvattu mustalla naisella pitämässä kädessään valkoisen naisen irtileikattua päätä. Wiley on sanonut maalauksen olevan leikittelyä "tapa valkonaama" -jutulla (kill whitey).
Wiley valittiin maalaamaan virallinen muotokuva entisestä presidentistä Barack Obamasta Smithsonian-instituutin kokoelmiin. Maalaus Obamasta sekä Amy Sheraldin maalaus Michelle Obamasta paljastettiin 12. helmikuuta 2018.
Keski-Pohjanmaan Liikunta

| Keski-Pohjanmaan Liikunta |
| --- | --- |

Perustettu:  10. marraskuuta 1997
Tyyppi:  liikunnan aluejärjestö
Kotipaikka:  Kokkola
Toiminta-alue:  Keski-Pohjanmaa, Kalajokilaakso
Aluejohtaja:  Kalle Lassila
Puheenjohtaja:  Reijo Alakoski
Aiheesta muualla
Sivusto
Infobox OKVirheellinen NIMI-arvo: 
Keski-Pohjanmaan Liikunta (lyh. Kepli) on Keski-Pohjanmaan ja Kalajokilaakson alueella toimiva liikunnan aluejärjestö. Järjestön perustehtävä on edistää hyvinvointia Keski-Pohjanmaan alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Keski-Pohjanmaan liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Keski-Pohjanmaalla.
Keski-Pohjanmaan Liikunta on perustettu 10. marraskuuta 1997. Järjestön toimisto sijaitsee Kokkolassa.
Keski-Pohjanmaan Liikunta on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä.